**Прессъобщение**

**ФЬОНИКС откри нов стратегически център за споделени услуги в София**

ФЬОНИКС откри втори стратегически хъб в София. Новата компания се нарича ФЬОНИКС Фарма Бизнес Сървисиз. Тя ще работи в областта на финансите и счетоводството и има за цел да се превърне в център за високи постижения в областта на усъвършенстването на процесите в цялата организация.

„*Откриването на нов стратегически център в България е поредното голямо признание за нашия екип и за професионалистите, които работят тук*.“, сподели Николай Колев, управляващ директор и председател на Управителния съвет на ФЬОНИКС Фарма.

Начело на новия хъб, като управляващ директор, застава Милен Маринов. Той е професионалист с дългогодишен международен управленски и консултантски опит в областта на споделените услуги, финансите, управлението на риска и съответствието.

„*Инвестициите на ФЬОНИКС не само създават нови работни места и подкрепят икономиката, но и ще допринесат за утвърждаване на репутацията на България в цялата организация като пример за качество и ефективност*“, коментира Милен Маринов.

През 2022 г. групата ФЬОНИКС откри своя първи хъб в България – ФЬОНИКС Фарма ИТ Сървисиз, в който в момента работят повече от 130 специалисти, които разработват иновативни технологични решения в областта на здравеопазването.

Двата стратегически центъра в България са част от групата ФЬОНИКС със седалище в Манхайм, Германия. Групата ФЬОНИКС е европейски лидер в търговията на едро с фармацевтични продукти, търговията на дребно с аптеки и услугите за фармацевтичната индустрия - с присъствие на 29 пазара в областта на здравеопазването. В България тя е представена и от ФЬОНИКС Фарма, търговец на едро на фармацевтични продукти и доставчик на интегрирани здравни услуги, и аптечния бранд BENU.